แหลม-ดิอาซ ดวลหมัดวันนี้ เสี่ยฮุยสั่งลุย มีจังหวะเร่งน็อก 
แหลม ศรีสะเกษ นครหลวงโปรโมชั่น แชมป์โลกชาวไทย น้ำหนักผ่านฉลุยพร้อมตะบันหน้ากับ อิราน ดิอาซ เย็นวันนี้ (6 ต.ค.) ที่อิมแพค อารีนา เมืองทองธานี เสี่ยฮุย สุรชาติ พิสิฐวุฒินันท์ พอใจ เจ้าแหลมฟิตเกินร้อย ยันสั่งให้เดินบู๊ตั้งแต่ยกแรก กำชับมีจังหวะพยายามน็อกให้ได้ ไทยรัฐทีวี 32 และเวิร์คพอยท์ 23 ถ่ายทอดสด ตั้งแต่เวลา 21.30 น.,ความเคลื่อนไหว ศึก วัน คิงดอม ออฟ ฮีโร่ ที่จะระเบิดศึกกันในวันนี้ (6 ต.ค.) ที่อิมแพค อารีน่า เมืองทองธานี โดยเป็นการป้องกันแชมป์โลก WBC รุ่นซุปเปอร์ฟลายเวท ระหว่าง เจ้าแหลม ศรีสะเกษ นครหลวงโปรโมชั่น แชมป์โลกขวัญใจชาวไทย เจ้าของเข็มขัดเดอะริง พบ อิราน ดิอาซ รองแชมป์โลกอันดับ 12 ชาวเม็กซิกัน ไทยรัฐทีวี 32 และเวิร์คพอยท์ 23 ถ่ายทอดสด ตั้งแต่เวลา 21.30 น.เป็นต้นไป,ล่าสุดเมื่อช่วงสายของวันที่ 5 ต.ค.ที่ผ่านมา มีการตรวจร่างกายและชั่งน้ำหนัก ปรากฏว่า ทั้งคู่ ผ่านพิกัด 115 ปอนด์พอดี โดยศรีสะเกษ ชั่งได้ 114.6 ส่วนดิอาซ 114.8 การวัดชีพจรการเต้นของหัวใจ ศรีสะเกษ 52 ครั้ง/นาที และดิอาซ 56 ครั้ง/นาที จากผลศรีสะเกษเหนื่อยช้ากว่า สำหรับสถิติการชกของทั้งคู่ ศรีสะเกษแชมป์โลก 51 ไฟต์ ชนะ 46 ครั้ง ชนะน็อก 41 ครั้ง เสมอ 1 ครั้ง และแพ้ 4 ครั้ง อิราน ดิอาซ สถิติการชก 19 ครั้ง ชนะ 14 (น็อก 6) แพ้ 2 (น็อก 2) เสมอ 3 ปัจจุบันเป็นแชมป์สภามวยโลกละตินอเมริกา,เสี่ยฮุย สุรชาติ พิสิฐวุฒินันท์ ผู้จัดการค่ายมวยนครหลวงโปรโมชั่น เผยน้ำหนักตัวของทั้งคู่ไม่มีปัญหา การฟิตซ้อมสภาพร่างกายของเจ้าแหลม ไฟต์นี้มาเต็มที่เหมือนเดิม ลงนวมครบ 219 ยก จากการตรวจร่างกาย วัดชีพจรการเต้นของหัวใจ เจ้าแหลม ดีกว่า ถามถึงแผนการชก คงตามสไตล์เดิมเดินบู๊ ถ้ามีจังหวะก็จะพยายามน็อกให้ได้ แต่ไม่กดดันว่าต้องเป็นยกไหน
แหลม ศรีสะเกษ นครหลวงโปรโมชั่น แชมป์โลกชาวไทย น้ำหนักผ่านฉลุยพร้อมตะบันหน้ากับ อิราน ดิอาซ เย็นวันนี้ (6 ต.ค.) ที่อิมแพค อารีนา เมืองทองธานี เสี่ยฮุย สุรชาติ พิสิฐวุฒินันท์ พอใจ
ศรีสะเกษ นครหลวงโปรโมชั่น,เจ้าแหลม ศรีสะเกษ,ศรีสะเกษชก,ศรีสะเกษ ดิอาซ,ข่าวทั่วไป